จุดความร้อนในจังหวัดแม่ฮ่องสอนลดลงต่อเนื่อง เช่นเดียวกับ PM 2.5 แต่ยังคงอยู่ในระดับมีผลกระทบต่อสุขภาพ
กองจัดการคุณภาพอากาศและเสียง กรมควบคุมมลพิษ รายงานสถานการณ์คุณภาพอากาศพื้นที่ภาคเหนือ ว่า คุณภาพอากาศอยู่ในระดับปานกลางมีผลกระทบต่อสุขภาพ โดยผลการตรวจวัดสารมลพิษทางอากาศที่ตรวจพบเกินมาตรฐาน ได้แก่ ฝุ่นละอองขนาดไม่เกิน 2.5 ไมครอน (PM2.5) ตรวจพบค่าระหว่าง 42-193 ไมโครกรัมต่อลูกบาศก์เมต(มคก./ลบ.ม.) เกินมาตรฐานที่บริเวณ จ.เชียงใหม่/ จ.ลำปาง/จ.เชียงราย/จ.แม่ฮ่องสอน/จ.น่าน/จ.ลำพูน/จ.แพร่/จ.พะเยา/จ.ตาก/จ.พิษณุโลก/จ.กำแพงเพชร/จ.พิจิตร/จ.สุโขทัย/และ จ.อุตรดิตถ์           โดยพบค่า PM2.5 สูงสุดที่ ต.เวียงพางคำ อ.แม่สาย จ.เชียงราย ตรวจวัดได้ที่ปริมาณ 193 มคก./ลบ.ม. และต่ำสุดที่ ต.สบป้าด อ.แม่เมาะ จ.ลำปาง ตรวจวัดได้ที่ปริมาณ 42 มคก./ลบ.ม. สำหรับ จ.แม่ฮ่องสอน พบค่า PM2.5 สูงเป็นอันดับที่ 2 ของภาคเหนือ ลำปาง ตรวจวัดได้ที่ปริมาณ 142 มคก./ลบ.ม. (อยู่ในระดับมีผลกระทบต่อสุขภาพ)           ขณะที่ สรุปสถานการณ์ไฟป่าและหมอกควันในพื้นที่จังหวัดแม่ฮ่องสอน ล่าสุด ณ วันที่ 13 มีนาคม 2564 เกิดจุดความร้อนในระบบ Viirs จำนวน 94 จุด ซึ่งเป็นจำนวนที่ลดลงอย่างต่อเนื่อง หลังทางจังหวัดมีมาตรการห้ามเผาเด็ดขาดทุกกรณี ทั้งนี้ตั้งแต่วันที่ 1 มกราคม - 13 มีนาคม 2564 เกิดจุดความร้อนในระบบ Viirs จำนวน 8,686 จุด (สูงสุดที่อำเภอแม่สะเรียง 2,796 จุด)#จุดความร้อนใน จ.แม่ฮ่องสอนลดลงต่อเนื่อง #สำนักข่าว กรมประชาสัมพันธ์ #NNT #ILOVETHAILAND